Document ID: 32012D0646

NÕUKOGU OTSUS,
10. oktoober 2012,
Euroopa Ühenduse ja Brasiilia Liitvabariigi vahelise teadus- ja tehnoloogiakoostöö lepingu pikendamise kohta
(2012/646/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 punkti a alapunktiga v,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Nõukogu kiitis oma otsusega 2005/781/EÜ (1) heaks teadus- ja tehnoloogiakoostöö lepingu sõlmimise Euroopa Ühenduse ja Brasiilia Liitvabariigi vahel („leping”).
(2)
Kõnealuse lepingu artikli XII punktis 2 on sätestatud: „Käesolev leping sõlmitakse esialgu viieks aastaks ning seda võib vastastikusel kokkuleppel pikendada pärast iga järgmise ajavahemiku eelviimasel aastal toimuvat hindamist.”
(3)
Lepingu artikli VI lõike 2 alusel loodud juhtkomitee viiendal kohtumisel Brasílias 22. novembril 2011 kinnitasid mõlemad lepinguosalised, et soovivad lepingut pikendada veel viieks aastaks.
(4)
Lissaboni lepingu jõustumisel 1. detsembril 2009. aastal asendas Euroopa Liit Euroopa Ühenduse ja on selle õigusjärglane.
(5)
Lepingu pikendamine tuleks liidu nimel heaks kiita,
ON VASTU VÕTNUD KÄESOLEVA OTSUSE:
Artikkel 1
Liidu nimel kiidetakse heaks Euroopa Ühenduse ja Brasiilia Liitvabariigi vahelise teadus- ja tehnoloogiakoostöö lepingu pikendamine veel viieks aastaks.
Artikkel 2
Nõukogu eesistuja annab liidu nimel Brasiilia Liitvabariigi valitsusele teate, et liit on lõpetanud sisemenetlused, mis on vajalikud lepingu pikendamiseks kooskõlas lepingu artikli XII lõikega 2.
Artikkel 3
Nõukogu eesistuja annab liidu nimel järgmise teate:
„Tulenevalt Lissaboni lepingu jõustumisest 1. detsembril 2009 asendab Euroopa Liit Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik Euroopa Ühenduse kohustused. Seepärast käsitatakse lepingu tekstis esinevaid viiteid Euroopa Ühendusele vajaduse korral viidetena Euroopa Liidule.”
Artikkel 4
Käesolev otsus jõustub selle vastuvõtmise kuupäeval.
Luxembourg, 10. oktoober 2012

Labels: 7
18
15
5